Lawaaiwater | LekkeSlaap
Adres: Jan Bruinstraat 1, Witsand, 6666, Wes-Kaap
Vanaf R2 200 per nag (vir 7 persone)
Lawaaiwater bied gehalteverblyf vir tot 7 mense. Dit is veral gerieflik vir 4 volwassenes en 3 kinders. Dit is 'n karaktervolle selfsorg-duplekseenheid wat in die Witsand geleë is. Die eenheid het 'n see-uitsig vanaf die boonste verdieping en is baie naby aan die strand en stapafstand van Nella se winkel.
Die kliphuis het 4 slaapkamers. Daar is 'n dubbelbed en 'n gerieflike sitarea in die hoofslaapkamer (boonste verdieping), asook 'n en suite-badkamer met 'n toilet en 'n wasbak. Die tweede slaapkamer (grondvloer) het ook 'n dubbelbed en die derde slaapkamer (boonste verdieping) het 2 enkelbeddens. Die vierde slaapkamer (boonste verdieping) het 1 enkelbed. Die hoofbadkamer (grondvloer) is ingerig met 'n bad, stort, toilet en wasbak.
Daar is 'n toegeruste kombuis met alles wat gaste benodig vir selfsorgverblyf. Dit sluit 'n stoof, mikrogolfoond, yskas-vrieskas, 'n kisvrieskas, wasmasjien en 'n tuimeldroër in.
Die oopplan-sitarea bied 'n kuierplek en 'n TV met beperkte DStv-kanale.
Die eenheid het ook 'n gesellige, beskutte braaiplek waar gaste lekker kan kuier ongeag die weer.
Beddegoed word verskaf, maar gaste moet asseblief hul eie handdoeke saambring.
Die hele huis is tot jou beskikking en word nie met ander gedeel nie.
Kom beleef self die heel besondere historiese gedeelte van Witsand. Kyk sommer vanuit die hoofslaapkamer hoe die kinders veilig op die duine voor die huis speel, en die walvisse vanaf Julie tot November in die see baljaar!
Die Breëriviermonding by Witsand bied verskeie doendinge, soos roei, seilboot vaar en vlieërplankry. Dis ook 'n hengelaarsparadys met vissoorte soos grunters, kabeljou, steenbras en meer.
'n Bespreking by Lawaaiwater sluit in:
4.7 uit 5van 18 resensies vir Lawaaiwater
Jan Bruinstraat 1, Witsand, 6666, Wes-Kaap
Gaste dink Lawaaiwater het 'n uitstekende ligging
https://travelground.imgix.net/AAEAAQAAAAAAAAAAAAAAJDI2NTY4Y2I2LWExZmYtNDI1Ni1iNzI1LWFlOWRmMDI2Y2QzZg?w=1440&h=960&fit=crop&auto=format Vanaf R2 200 per nag (vir 7 persone) 18 5 1 5 1 Jan Bruin Street Witsand 6666 Wes-Kaap 086 999 0018 14:00-19:00 10:00 -34.396322262102 20.850815623999